Імша распачалася старажытным грыгарыянскім спевам, далей гучалі малітвы, калядныя песні. Богаслужэнне вёў Мітрапаліт Мінска-Магілёўскі Тадэвуш Кандрусевіч, яму дапамагалі ксяндзы, скаўты і парафіяне. Архіепіскап павіншаваў вернікаў, хрысціян, што разам з католікамі святкуюць Каляды, праваслаўных, якія зараз рыхтуюцца да іх. Віншаванні гучалі на розных мовах. У гонар збаўцы запалілі віфлеемскую зорку і прагрымеў святочны салют.